**KONZORCIUMI EGYÜTTMŰKÖDÉSI MEGÁLLAPODÁS**

**I. PREAMBULUM**

A II. Fejezetben részletesen megjelölt önkormányzatok képviselő-testületei - az általuk létrehozott Dél-Tolna Aqua Ivóvízminőség Javító Önkormányzati Társuláson (a továbbiakban: Társulás) keresztül - az Új Széchenyi Terv Környezet és Energiahatékonysági Operatív Program keretében megvalósították a KEOP-1.3.0./2F/09-2010-0025 azonosítószámú, Dél-Tolna Aqua Projekt, kétcentrumú víztermelő és tisztító berendezésre épülő kistérségi rendszer c. projektet (a továbbiakban: Projekt). A Projekt 2016. május 5-én befejezettnek minősült, a képviselő-testületek a Társulást 2016. december 31. napjával megszüntették. A Projekt fenntartási időszaka alatt a Projektben részt vevő önkormányzatok kötelesek a Projekt Támogatási Szerződésében rögzített feladataik és kötelezettségeik ellátására, ennek érdekében az alábbi konzorciumi megállapodást kötik:

**II. AZ EGYSÜTTMŰKÖDŐ ÖNKORMÁNYZATOK, SZERZŐDŐ FELEK**

1. Bátaszék Város Önkormányzata, 7140 Bátaszék, Szabadság u. 4., képviseli: dr. Bozsolik Róbert polgármester

2. Decs Nagyközség Önkormányzata, 7144 Decs, Fő u. 23.,Antal Zsolt polgármester

3. Alsónána Község Önkormányzata, 7147 Alsónána, Kossuth u. 27., Kis Istvánné polgármester

4. Alsónyék Község Önkormányzata, 7148 Alsónyék, Fő u. 1., Dózsa Pál Tibor polgármester

5. Báta Község Önkormányzata, 7149 Báta, Fő u. 147., Huszárné Lukács Rozália polgármester

6. Őcsény Község Önkormányzata, 7143 Őcsény, Fő u. 35., Fülöp János polgármester

7. Pörböly Község Önkormányzata, 7142 Pörböly, Óvoda u. 1., Sipos Lajos polgármester

8. Sárpilis Község Önkormányzata, 7145 Sárpilis, Béke tér 1., Figler János polgármester

9. Szálka Község Önkormányzata, 7121 Szálka, Petőfi u. 2., Pálfi János polgármester

10. Várdomb Község Önkormányzata, 7146 Várdomb, Kossuth u. 117., Simon Csaba polgármester

**III. A MEGÁLLAPODÁS IDŐTARTAMA**

Szerződő Felek jelen konzorciumi együttműködési megállapodást határozott időre, a Projekt fenntartási időszakára hozták létre.

A fenntartási időszak kezdő napja: 2016. május 06. napja

A fenntartás időszak utolsó napja: 2021. május 05. napja

A megállapodás az aláírásának napján lép hatályba, és a fenntartási időszak utolsó napját követő napon hatályát veszti.

**IV. A MEGKÖTÖTT TÁMOGATÁSI SZERZŐDÉS AZONOSÍTÓ ADATAI**

Azonosítószám: KEOP – 1.3.0/2F/09-2010-0025

Projekt címe: Dél-Tolna Aqua Projekt, kétcentrumú víztermelő és tisztító berendezésre épülő kistérségi rendszer

Támogató: Nemzeti Fejlesztési Minisztérium (1011 Budapest, Fő u. 44-50, képviseli a nemzeti fejlesztési miniszter)

**V. AZ EGYÜTTMŰKÖDŐ ÖNKORMÁNYZATOK KÉPVISELETÉRE VÁLASZTOTT ÖNKORMÁNYZAT**

A Projekt fenntartási időszaka alatt az együttműködő önkormányzatok képviseletére szerződő felek Bátaszék Város Önkormányzatát (képviseletében: dr. Bozsolik Róbert polgármester) jelölik ki, mely a rábízott feladatokat a munkaszervezete - Bátaszéki Közös Önkormányzati Hivatal – útján látja el.

**VI. AZ EGYÜTTMŰKÖDŐ ÖNKORMÁNYZATOK ÁLTALÁNOS EGYÜTTMŰKÖDÉSI KÖTELEZETTSÉGEI ÉS JOGAI**

Az együttműködő önkormányzatok vállalják, hogy a fenntartási időszak tartama alatt a Támogatási Szerződésben vállalt, valamint a vonatkozó jogszabályokban rögzített kötelezettségeknek és feladatoknak maradéktalanul eleget tesznek, egymással együttműködnek, a Projekt fenntartási jelentési, illetve egyéb kötelezettségek teljesítését elősegítik, a teljesítéshez szükséges információkat, dokumentumokat megadják.

Az együttműködő önkormányzatok vállalják, hogy a fenntartási időszak tartama alatt az együttműködés során a projektre és az önkormányzatok gazdálkodására vonatkozó, hatályos jogszabályi előírásokat mindenkor betartják.

Az együttműködő önkormányzatok tűrni kötelesek a Támogató és egyéb hatóságok által a Projekttel összefüggésben lefolytatott ellenőrzéseket, és a rendelkezésére álló adatok, dokumentumok és információk biztosításával kötelesek segíteni annak lebonyolítását.

Az együttműködő önkormányzatok képviselő-testületei és azok szervei kötelesek a tudomásukra jutott hivatali és üzleti titkot megőrizni.

Az együttműködő önkormányzatok képviselő-testületei kötelesek a hatáskörükbe tartozó határozatok határidőre történő meghozatalára.

**VII. AZ EGYÜTTMŰKÖDŐ ÖNKORMÁNYZATOK KÉPVISELETÉRE VÁLASZTOTT ÖNKORMÁNYZAT FELADATAI, HATÁS-ÉS JOGKÖREI**

Az együttműködő önkormányzatok képviseletére kijelölt önkormányzat a fenntartási időszak alatt benyújtja a fenntartási jelentéseket. (A Támogatási Szerződés alapján a Kedvezményezettnek a Projekt befejezését követő 5 évig projekt fenntartási jelentésben kell beszámolnia a szerződés teljesüléséről, a Projekt működtetése során tervezett és az elért számszerűsíthető eredményekről. Kedvezményezett fenntartási jelentés beadására a befejezési határidőtől számítva évente egyszer köteles a jelentés tárgyát képező időszak utolsó naptári napjától számított 10 munkanapon belül.)

Az együttműködő önkormányzatok képviseletére kijelölt önkormányzat részt vesz a Támogató és egyéb hatóságok által a Projekttel összefüggésben lefolytatott ellenőrzéseken, és a rendelkezésére álló adatok, dokumentumok és információk biztosításával segíti annak lebonyolítását.

Az együttműködő önkormányzatok képviseletére kijelölt önkormányzat szükség szerint, de évente legalább egy alkalommal beszámolási, elszámolási és tájékoztatási kötelezettséggel tartozik az együttműködő önkormányzatok képviselő-testületei felé.

**VIII. A PROJEKT FENNTARTÁSÁVAL KAPCSOLATOS KÖLTSÉGEK VISELÉSÉNEK SZABÁLYAI**

Az együttműködő önkormányzatok vállalják, hogy a képviseletükkel megbízott önkormányzat feladatellátásával kapcsolatban felmerült költségeket a megvalósult beruházás arányában megtérítik.

**IX. A PROJEKT SORÁN LÉTREJÖTT VAGYON**

A projekt kapcsán létrejött vagyonelemeket a megvalósult beruházási arányszámokat figyelembe véve a társulás megszűnésével a Társulás a Bátaszéki Közös Önkormányzati Hivatal által elkészített átadás-átvételi jegyzőkönyv alapján átadja a tagönkormányzatok részére. A tárgyi eszközök állománya ezzel kivezetésre kerül a társulás könyveiből, és egyúttal ugyanolyan összegben bekerül a tagönkormányzatok vagyonmérlegébe.

A tárgyi eszközökön kívül a maradó pénzeszközök a megvalósult beruházási arányszámokat figyelembe véve elutalásra kerülnek a tagönkormányzatok részére.

**X. A PROJEKT JÖVŐBENI ÜZEMELTETÉSÉNEK SZABÁLYAI**

A mindenkor hatályos magyar és EU jogi normáknak, jogszabályi rendelkezéseknek megfelelően, különös tekintettel a víziközmű-szolgáltatásról szóló 2011. évi CCIX. törvény rendelkezéseire, az üzemeltetési engedély megszerzése után az ellátásért felelős (a Projektben részt vevő egyes tagönkormányzatok) a víziközmű-szolgáltatóval a víziközmű-üzemeltetési jogviszonyra vonatkozó szerződést köt, mely a Magyar Energetikai és Közmű-szabályozási Hivatal által jóváhagyott vagyonkezelési szerződés, koncessziós szerződés, vagy bérleti-üzemeltetési szerződés lehet.

Az ellátásért felelős az üzemeltetés során garantálja a Projekt keretében megvalósult eszközrendszer életképességét, az eszközrendszer fenntartható fejlesztésének forrásait.

**XI. A MEGÁLLAPODÁS MEGSZÜNTETÉSE ÉS MÓDOSÍTÁSA**

Tekintettel arra, hogy jelen Megállapodás a Támogatási Szerződés elválaszthatatlan részét képezi és osztja annak jogi sorsát, a Támogatási Szerződés megszűnése jelen Megállapodás megszűnését vonja maga után, továbbá a Megállapodás módosításához a Támogató hozzájárulása szükséges.

A megállapodás a fenntartási időszak alatt nem szüntethető meg, a jogviszonyra és a Projekt fenntartási kötelezettségére tekintettel Szerződő Felek a felmondás jogát kizárják.

**XII. ZÁRÓ RENDELKEZÉSEK**

Amennyiben az együttműködő önkormányzatok bármelyike a jelen megállapodásban foglalt rendelkezésektől eltér, vagy a megállapodásból, támogatási szerződésből, hatályos jogszabályokból eredő kötelezettségeit nem teljesíti, köteles viselni az ebből eredő valamennyi hátrányos jogkövetkezményt.

Jelen konzorciumi együttműködési megállapodást az együttműködő önkormányzatok képviselő-testületei minősített többségű határozattal jóváhagyták, jelen megállapodásban foglaltakkal egyetértenek, és az őket képviselő polgármesterek a megállapodást, mint akaratukkal megegyezőt, jóváhagyólag aláírják.

**Bátaszék, 2016. ……**

**A megállapodás 1. számú melléklete:**

**Záradék:**

A konzorciumi együttműködési megállapodását az együttműködő önkormányzatok képviselő-testületei az alábbi határozatokkal hagyták jóvá:

|  |  |
| --- | --- |
| **Decs Nagyközség Önkormányzata** | **………………/2016. () határozat** |
| **Bátaszék Város Önkormányzata** | **………………/2016. () határozat** |
| **Alsónána Község Önkormányzata** | **………………/2016. () határozat** |
| **Alsónyék Község Önkormányzata** | **………………/2016. () határozat** |
| **Báta Község Önkormányzata** | **………………/2016. () határozat** |
| **Őcsény Község Önkormányzata** | **………………/2016. () határozat** |
| **Pörböly Község Önkormányzata** | **………………/2016. () határozat** |
| **Sárpilis Község Önkormányzata** | **………………/2016. () határozat** |
| **Szálka Község Önkormányzata** | **………………/2016. () határozat** |
| **Várdomb Község Önkormányzata** | **………………/2016. () határozat** |

**Bátaszék, 2016. …………………………**

**Ellenjegyzem:**

**Kondriczné dr. Varga Erzsébet**

 **jegyző**

**………………………………………… ..………………………………………..**

**Bátaszék Város Önkormányzata Decs Nagyközség Önkormányzata**

**…………………………………………. …………………………………………..**

**Alsónána Község Önkormányzata Alsónyék Község Önkormányzata**

**…………………………………………. …………………………………………….**

**Báta Község Önkormányzata Pörböly Község Önkormányzata**

**……………………………............ ………………………………..............**

**Őcsény Község Önkormányzata Szálka Község Önkormányzata**

**……………………………………….. ……..………………………………………**

**Sárpilis Község Önkormányzata Várdomb Község Önkormányzata**